A 2009. május 1-jétől elérhető átmeneti „válság miatti eltérés” lehetővé tette, hogy a tagállamok a pénzügyi és gazdasági válságra hivatkozva nyújtsanak be kérelmet az EGAA-hoz. Az eltérés 2011. december 31. után hatályát vesztette, mivel a Tanácson belül nem sikerült megállapodni a meghosszabításáról. Ezért az eredeti EGAA-rendelet hátralevő érvényességi ideje alatt, azaz 2013.december 31-ig az EGAA-támogatás iránti kérelmeket már nem a pénzügyi és gazdasági válsággal, hanem csak a világkereskedelemben bekövetkezett strukturális változásokkal lehetett indokolni. Ugyanakkor a társfinanszírozás mértékét is az összes támogatható költség eredetileg meghatározott 50 %-ára állították vissza.

Az 1309/2013/EK rendelet 19. cikke alapján a Bizottság kétévente mennyiségi és minőségi jelentést terjeszt az Európai Parlament és a Tanács elé az EGAA előző két évben végzett tevékenységeiről. A jelentés mindenekelőtt az EGAA által elért eredményeket mutatja be, ezen belül is elsősorban a következőkre vonatkozó információkat:

2013-ban és 2014-ben a Bizottsághoz 30 EGAA-kérelem érkezett (lásd 1. táblázat). Ezeket tíz tagállam nyújtotta be (Belgium, Németország, Írország, Finnország, Franciaország, Görögország, Olaszország, Hollandia, Lengyelország és Spanyolország). Az EGAA-tól összesen 108 733 976 EUR támogatást igénylő kérelmek 28 390, a globalizációnak vagy a gazdasági és pénzügyi válságnak tulajdonítható világkereskedelmi szerkezetváltozások következményeként állás nélkül maradt munkavállaló támogatására irányultak. Mind a tíz tagállam nyújtott már be korábban EGAA-finanszírozás iránti kérelmet.

Az új rendelet ismét bevezeti a válság kritériumát, hogy az EGAA-kérelem a jelenlegi vagy jövőbeli gazdasági és pénzügyi válságokkal indokolható lehessen. Emellett az EGAA alkalmazási körét is kibővíti azáltal, hogy az ideiglenes szerződéssel dolgozó munkavállalókat és az önfoglalkoztatókat is támogatásra jogosulttá tette. Az ifjúsági garancia végrehajtásának támogatása érdekében az új rendelet egy 2017 végéig tartó eltérést tartalmaz, amely lehetővé teszi az ifjúsági foglalkoztatási kezdeményezés (YEI) alapján támogatható régiókban élő NEET-fiatalok bevonását. Az új rendelet a 7. cikk b) pontja szerinti intézkedéseket (például juttatások és ösztönzők) a teljes költség 35 %-ára korlátozza, míg a vállalkozói támogatások felső határát vállalkozóként 15 000 EUR-ban állapítja meg. Az új rendelet határidőket is bevezet azzal a céllal, hogy lerövidítse az időt a kérelem benyújtása, valamint az Európai Parlament és a Tanács által jóváhagyott igénybevételi határozat között.

A 2014 májusában közzétett utólagos értékelés azt mutatja, hogy az EGAA pozitívan hozzájárult a tömeges elbocsátások következtében kialakult jelentős szociális és munkaerő-piaci problémák kezeléséhez. Az EGAA lehetővé tette a tagállamok számára, hogy a kedvezményezettek száma, valamint a támogatás alkalmazási területe, időtartama és minősége tekintetében az elbocsátások által érintett területeken hatékonyabb intézkedéseket hozzanak annál, mint amire az EGAA-támogatások nélkül lehetőségük lett volna. Az értékelés arra is rámutat, hogy az EGAA által nyújtott intenzív és személyre szabott segítségnyújtás jobb újrafoglalkoztatási eredményekhez vezet, mint a nemzeti aktív munkaerő-piaci intézkedések által biztosított szabványosított csomagok. Az elbocsátott munkavállalóknak szánt intenzívebb támogatási csomagokhoz való hozzáférés elősegítése mellett az EGAA egyes országokban azt is lehetővé tette a nemzeti hatóságok számára, hogy máskülönben elérhetetlen munkavállalókhoz jussanak el és intézkedéseket támogassanak, hozzájárulva a szerkezetátalakítási szakpolitikák, az aktív munkaerőpiac és a szakképzés fejlesztéséhez.

2012-höz hasonlóan a munkába történő sikeres visszailleszkedést befolyásolta, hogy a gazdasági és pénzügyi világválság következtében csökkent a helyi és regionális munkaerőpiacok felvevőképessége. Az adott végrehajtási időszak végén regisztrált visszailleszkedési arány azonban csupán a munkavállalóknak az adatgyűjtés pillanatában fennálló foglalkoztatási helyzetét tükrözi. Nem szolgál adatokkal a foglalkoztatás jellegével és a talált munka minőségével kapcsolatban, amelyek bármely esetben rövid idő alatt nagymértékben megváltozhatnak. A több tagállamtól kapott információk szerint a visszailleszkedési arány általában néhány hónappal a zárójelentések benyújtását követően növekedni kezd, és középtávon tovább emelkedik, különösen azokban az esetekben, amikor a munkavállalók az EGAA támogatási időszakát követően továbbra is részesülnek személyre szabott segítségnyújtásban a tagállam saját költségén vagy az ESZA közreműködésével. Ez azt jelzi, hogy az EGAA által társfinanszírozott támogatás hosszú távon is kedvező hatást gyakorolhat.

4.6.Pénzügyi jelentés

4.6.1.Az EGAA-ból nyújtott pénzeszközök

A költségvetési hatóság 2013-ban és 2014-ben 28 EGAA-hozzájárulást hagyott jóvá, összesen 114 427 463 EUR értékben (lásd a 2. táblázatot). Ezek a hozzájárulások a 2013-as és 2014-es költségvetésből származtak; a legutóbbi négy hozzájárulást a költségvetési hatóság 2014 decemberében hagyta jóvá, és 2015 elején fizette ki.

Az EGAA költségvetési keretét 2013 végéig meghatározó 2006. május 17-i intézményközi megállapodás 28. pontja értelmében az EGAA (a kötelezettségvállalási előirányzatok tekintetében) nem lépheti túl az 500 millió EUR maximális éves összeget. Ez az összeg az előző évi teljes kiadás felső határán belül bármely fennmaradó mozgástérből és/vagy az előző két év során törölt kötelezettségvállalási előirányzatokból finanszírozható, kivéve a pénzügyi keret 1B. fejezetéhez kapcsolódókat. Az 500 millió EUR összeget az EGAA 2013-as tartaléksorából bocsátották rendelkezésre. A 2014–2020 közötti időszakra a Tanács 1311/2013/EU, Euratom rendeletének 12. cikke meghatározza minden egyes évre az éves pénzügyi felső határt, és az EGAA felhasználását legfeljebb évi 150 millió EUR összegben teszi lehetővé (2011-es árakon számítva). 2014-ben ez azt jelentette, hogy 159 181 000 EUR összegű kötelezettségvállalási előirányzat vált elérhetővé az EGAA tartaléksorában. Az odaítélt hozzájárulások kötelezettségvállalási előirányzatait mindkét évben az EGAA tartaléksorából a költségvetési sorba csoportosították át, miután az egyes kérelmeket jóváhagyta a költségvetési hatóság.

A kifizetési előirányzatok tekintetében az EGAA költségvetési sorában 2013 és 2014 elején egyaránt 50 000 000 EUR kifizetési előirányzat került jóváírásra. 2013-ban ez elegendő volt az odaítélt hozzájárulásokra, amelyek értéke 35 748 557 EUR volt. 2014-ben azonban további kifizetési előirányzatokra volt szükség a jóváhagyott EGAA-kérelmekhez, amelyek összege 78 678 907 EUR volt. Ezeket a tagállamok által a lezárási szakaszban jelentett alulkihasználtság következtében visszafizettetett összegekből fedezték.

4.6.2.Technikai segítségnyújtással kapcsolatos kiadások

Az 1927/2006/EK rendelet 8. cikkének (1) bekezdése szerint az adott évben rendelkezésre álló pénzügyi források legfeljebb 0,35 %-a (2013-ban 1,75 millió EUR) használható fel technikai segítségnyújtás formájában a Bizottság kezdeményezésére az EGAA-rendelet végrehajtásához szükséges előkészítési, nyomonkövetési, tájékoztatási, tudásbázis létrehozására irányuló, adminisztratív és technikai segítségnyújtási, pénzügyi ellenőrzési, ellenőrzési és értékelési tevékenységek finanszírozására. Az 1309/2013/EU rendelet 11. cikkének (1) bekezdése a Bizottság által kezdeményezett technikai segítségnyújtás felső határát a csökkentett teljes összeg 0,5 %-ában határozza meg (2014-ben körülbelül 0,75 millió EUR). A költségvetési hatóság jóváhagyta a Bizottság 2013-ra és 2014-re szóló technikai segítségnyújtásra vonatkozó javaslatát, amely 750 000 EUR, illetve 330 000 EUR összegre irányult.

5. táblázat — Technikai segítségnyújtásra fordított kiadások 2013-ban és 2014-ben

Leírás Költségvetésbe felvett összeg, 2013 (EUR-ban) Tényleges összeg, 2013 (EUR-ban) Költségvetésbe felvett összeg, 2014 (EUR-ban) Tényleges összeg, 2014 (EUR-ban) Megjegyzés Tájékoztatás (pl. az EGAA weboldalak frissítése valamennyi hivatalos uniós nyelven, kiadványok, audiovizuális tevékenységek) 80 000 28 000 20 000 6 364 A támogatások késői érkezése megnehezítette a DG EMPL tevékenységeiben való részvételt Igazgatási és technikai támogatás: - Az EGAA-kapcsolattartók szakértői csoportjának két ülése - Az EGAA végrehajtásáról szóló két szeminárium 70 000 120 000 40 752 81 522 70 000 120 000 140 149 A kapcsolattartók ülésének összevonása a szemináriumokkal csökkentette a kiadásokat 2014-ben csak egy szemináriumra került sor Az adatgyűjtés nyomon követése és

az EGAA statisztikai portréja 0 0 20 000 0 A Bizottság által elvégzett munka Tudásbázis létrehozása:

az EGAA-kérelmekre vonatkozó szabványosított eljárások és azok feldolgozása; az EGAA-pályázatok tényeit és adatait tartalmazó adatbázis létrehozása és racionalizálása 80 000 79 739 100 000 100 000 Az EGAA közös alapkezelő rendszerbe (SFC) történő integrálása Értékelés 400 000 326 611 0 0 2013-ban a szolgáltató ajánlata alacsonyabb volt a költségvetésben tervezettnél A következő értékelés 2015-ben esedékes Összesen 750 000 556 624 330 000 246 513

4.6.3.Szabálytalanságok (jelentett vagy lezárt esetek)

2013-ban és 2014-ben nem jelentettek a Bizottságnak az EGAA-rendelet tárgykörében szabálytalanságokat, és nem volt az EGAA tárgykörében 2013-ban és 2014-ben lezárt szabálytalansági ügy.

4.6.4.Az EGAA pénzügyi hozzájárulások lezárása

Az EGAA pénzügyi hozzájárulások lezárására vonatkozó eljárásokat 2013-ra vonatkozóan az 1927/2006/EK rendelet 15. cikkének (2) bekezdése, 2014-re vonatkozóan pedig az 1309/2013/EU rendelet 15. cikkének (2) bekezdése határozza meg. A 2009. és 2013. között végrehajtott 34 intézkedés 2013-ban és 2014-ben lezárult. A kérelmek listája a melléklet 3. táblázatában látható.

Egy EGAA-kérelem akkor zárul le, amikor a zárójelentést jóváhagyta a Bizottság, minden fennálló visszatérítés kifizetésre került, valamint a tagállamnak és a Bizottságnak nem marad egyéb tennivalója, mint az a kötelezettsége, amely szerint minden igazoló dokumentumot további három évig meg kell őrizniük arra az esetre, ha ezeket a Bizottság vagy a Számvevőszék bekérné (1309/2013/EU rendelet 21. cikkének (5) bekezdése)

A lezárt esetek költségvetésének végrehajtási aránya átlagosan 49,8 % volt, jelentős eltérésekkel a nulla felhasználástól a költségvetés teljes felhasználásáig. Az érintett 34 kérelemre vonatkozóan a Bizottságnak visszatérített felhasználatlan pénzeszközök teljes összege 67,1 millió EUR-t tett ki (az intézkedésekhez biztosított EGAA-hozzájárulás 50,2 %-a).

A tagállamok több okból nem használták fel teljesen a megítélt összegeket. Ugyan a tagállamokkal szemben ismételt elvárás, hogy reális költségvetési irányszámokat nyújtsanak be a személyre szabott szolgáltatásokat tartalmazó összehangolt intézkedéscsomagra vonatkozóan, előfordulhat, hogy a tervezés nem pontos vagy megalapozott. Ha az elején túl nagy biztonsági ráhagyással számolnak, az a végére feleslegesnek bizonyulhat. Előfordulhat, hogy a tervezési szakaszban túlbecsülik azon munkavállalók számát, akik részt kívánnak venni a javasolt intézkedésekben. Egyes munkavállalók olcsóbb vagy rövidebb időtartamú intézkedéseket választanak a drágábbak vagy hosszabbak helyett, vagy az eredetileg becsültnél hamarabb találnak új állást. A kiadások alacsony szintjének további oka az lehet, hogy az intézkedések végrehajtását késve kezdték meg, és nem használták ki annak a lehetőségét, hogy a személyre szabott szolgáltatási csomag megvalósítása során rugalmasan átcsoportosítsák a forrásösszegeket a különböző költségvetési tételek között.

A Bizottság minden igyekezetével arra törekedett, hogy a források optimális kezelése érdekében rendszeres tájékoztatással és iránymutatással, valamint célzott szemináriumokkal segítse a tagállamokat. Ugyanakkor a végrehajtás végén a visszanyerési arányok makacsul magasak maradtak. Az első kérelmeket jellemző kezdeti, 60 % feletti visszafizetési arány 50,2 %-ra csökkent , azonban ezt még jelentősen csökkenteni kell.

A tapasztalat növekedésével az intézkedések pénzügyi tervezésének optimalizálása és a 24 hónapra meghosszabbított időszak során történő munkavállalói részvétel előrejelzésének pontosabb megítélése várható. Azt látjuk, hogy az EGAA-finanszírozás az érintett területre történő megérkezésének időzítése, a különféle koordinációs és végrehajtó szervezetek kapacitása, valamint az országos és a regionális/helyi szint közötti kommunikáció minősége is javulóban van. A tagállamok most már azt a lehetőséget is jobban kihasználják, hogy felülvizsgálják költségvetésüket, és átcsoportosítsák a forrásokat a különféle intézkedések és/vagy végrehajtási kiadások között. Végül az uniós intézmények is jelentős erőfeszítéseket tesznek a döntéshozatali eljárások, valamint az EGAA-támogatások kifizetési eljárásainak felgyorsítására a rendelkezésre álló idő és források optimális felhasználása érdekében. Az új EGAA-rendelet nagyon szigorú határidőket szab meg az EGAA-kérelmek értékelése és jóváhagyása tekintetében annak érdekében, hogy a források hamarabb elérhetővé váljanak. A Bizottság hozzájárulásával a tagállamok a végrehajtás ideje alatt új költségvetést és új támogatható intézkedéseket vezethetnek be.

4.6.5.Egyéb visszatérítések